Da li vas je ikada upitao vaš prijatelj iz Kine:
„Koji je vaš horoskopski znak?“
Nemojte misliti da samo neobavezno ćaska.
Ako kažete: „Ja sam majmun“,
odmah zna
da imate 24, 36, 48 ili 60 godina.
(Smeh)
Pitati za horoskopski znak je učtiv način da se pita za godine.
Otkrivanje vašeg horoskopskog znaka znači i da vas procenjuju.
Prosuđuje se o vašoj sreći ili nesreći,
vašoj ličnosti, izgledima za uspeh u karijeri
i kako će vam proći data godina.
Ako podelite svoj i partnerov životinjski znak,
u svom umu će sačiniti sliku o vašem privatnom životu.
Možda ne verujete u kineski horoskop.
Budući da on utiče na četvrtinu svetske populacije,
bilo bi mudro da uradite nešto po tom pitanju.
Šta je tačno kineski horoskop?
Većina zapadnjaka ima na umu grčko-rimski horoskop,
znake podeljene na 12 meseci.
Kineski horoskop je drugačiji.
To je krug od 12 godina označen životinjama,
počevši od pacova i završavajući se sa svinjom,
a nema nikakvu povezanost sa sazvežđima.
Na primer, ako ste rođeni 1975. godine, vi ste zec.
Možete li da vidite svoj horoskopski znak tamo?
Naši kineski preci su izgradili veoma komplikovan teorijski okvir
zasnovan na unutrašnjem jangu, pet elemenata i 12 horoskopskih znakova.
Hiljadama godina,
ova popularna kultura je uticala na velike odluke ljudi,
kao što su davanje imena, brak, rađanje i međusobni stavovi.
Neke posledice su vrlo zapanjujuće.
Kinezi veruju da se neke životinje slažu bolje od drugih.
Zato roditelji biraju određene godine u kojima će rađati decu,
jer veruju da timski rad kroz pravu kombinaciju životinja
može doneti napredak porodici.
Čak se vodimo horoskopom i kada ulazimo u romantične veze.
Ja sam svinja.
Trebalo bi da imam savršenu vezu sa tigrovima, kozama i zečevima.
Kineski narod veruje da su neke životinje prirodni neprijatelji.
Kao svinja, moram da se pazim zmije.
Podignite ruku ako ste zmija.
Hajde da popričamo kasnije.
(Smeh)
Verujemo da neke životinje imaju više sreće od drugih,
kao što je zmaj.
Za razliku od zapadnjačke tradicije,
kineski zmaj je simbol moći, snage i bogatstva.
Svako sanja o tome da ima bebu zmaja.
Roditelji Džeka Maa mora da su bili veoma ponosni.
Nisu jedini.
Godine 2012, godine zmaja,
stopa rađanja u Kini, Hong Kongu i Tajvanu
porasla je za pet procenata.
To znači milion beba više.
Sa tradicionalnom preferencijom za dečake,
odnos devojčica i dečaka te godine bio je 120 prema 100.
Kada ti dečaci zmajevi porastu,
naići će na mnogo ozbiljniju konkurenciju u ljubavi i na tržištu poslova.
Prema Bi-Bi-Siju i saopštenju kineske vlade,
u januaru 2015. godine je dostignut najveći broj carskih rezova.
Zašto?
To je bio poslednji mesec godine konja.
Nije zato što toliko vole konje,
već zato što pokušavaju da izbegnu da dobiju nesrećne bebe koze.
(Smeh)
Ako ste koza, nemojte se osećati loše.
To su bebe koze.
Ne deluju mi kao gubitnici.
(Smeh)
Tigar je još jedna nepoželjna životinja,
usled svog nestalnog temperamenta.
U mnogim kineskim regijama došlo je do naglog pada nataliteta
tokom tih godina.
Možda bi trebalo razmotriti horoskop unatrag,
jer će se te bebe tigra i koze suočiti sa neuporedivo manjom konkurencijom.
Možda su one te koje imaju sreće.
Prošla sam kroz Forbsovu listu 300 najbogatijih ljudi na svetu
i zanimljivo je videti
da su dve najnepoželjnije životinje,
koza i tigar, na vrhu grafikona,
čak i na višem položaju od zmaja.
Dakle, možda treba razmisliti,
možda je mnogo bolje imati manje konkurencije.
Poslednja, ali zanimljiva stvar -
mnogi Kinezi donose odluke o ulaganju
na osnovu pokazatelja horoskopskog znaka.
Iako je verovanje i tradicija horoskopskih znakova
prisutna hiljadama godina,
trend njihovog korišćenja u donošenju važnih odluka
nije se zaista dogodio do poslednjih nekoliko decenija.
Naši preci su bili veoma zauzeti preživljavanjem siromaštva, suša,
gladi, nemira, bolesti i građanskog rata.
Najzad, kineski narod ima vreme, bogatstvo i tehnologiju
da stvori idealan život kakav su oduvek želeli.
Zajednička odluka koju je donelo 1,3 milijarde ljudi
prouzrokovala je kolebanja u ekonomiji i potražnju za svime,
od zdravstvene zaštite i obrazovanja do imovine i robe široke potrošnje.
Budući da Kina ima tako važnu ulogu u globalnoj ekonomiji i geopolitici,
odluke donete na osnovu horoskopa i drugih kineskih tradicija
na kraju utiču na sve širom sveta.
Ima li majmuna ovde?
Godina 2016. je godina majmuna.
Majmuni su pametni, radoznali, kreativni i nestašni.
Hvala.
(Aplauz)